
MODIFICĂRI ALE ANEXELOR I ȘI II LA DIRECTIVA (UE) 2022/2555
1. Anexa I se modifică după cum urmează:
0. la punctul 1 litera (a), textul de la a patra liniuță din a treia coloană se înlocuiește cu următorul text:
„— Producătorii, astfel cum sunt definiți la articolul 2 punctul 38 din Directiva (UE) 2019/944 a Parlamentului European și a Consiliului*, cu excepția producătorilor a căror capacitate totală de producție nu depășește 1 MW
__________
*Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE (JO L 158, 14.6.2019, p. 125, ELI: http://data.europa.eu/eli/dir/2019/944/oj.).”;
la punctul 1 litera (e), textul din a treia coloană se înlocuiește cu următorul text:
„— Întreprinderile din sectorul hidrogenului, astfel cum sunt definite la articolul 2 punctul 14 din Directiva (UE) 2024/1788 a Parlamentului European și a Consiliului**, care îndeplinesc funcția de „producție” în scopuri comerciale
— Operatorii de înmagazinare a hidrogenului, astfel cum sunt definiți la articolul 2 punctul 6 din Directiva (UE) 2024/1788 
— Operatorii de rețele de transport de hidrogen, astfel cum sunt definiți la articolul 2 punctul 26 din Directiva (UE) 2024/1788
__________
** Directiva (UE) 2024/1788 a Parlamentului European și a Consiliului din 13 iunie 2024 privind normele comune pentru piețele interne în sectorul gazelor din surse regenerabile, al gazelor naturale și al hidrogenului, de modificare a Directivei (UE) 2023/1791 și de abrogare a Directivei 2009/73/CE (JO L, 2024/1788, 15.7.2024, ELI: http://data.europa.eu/eli/dir/2024/1788/oj);”
la punctul 2 litera (d), textul de la a doua liniuță din a treia coloană se înlocuiește cu următorul text:
„— Furnizorii de servicii pentru sisteme de transport inteligente, astfel cum sunt definiți la articolul 4 punctul 5 din Directiva 2010/40/UE a Parlamentului European și a Consiliului***
__________
*** Directiva 2010/40/UE a Parlamentului European și a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport (JO L 207, 6.8.2010, p. 1, ELI: http://data.europa.eu/eli/dir/2010/40/oj ).”;
la punctul 5, textul de la prima liniuță din a treia coloană se înlocuiește cu următorul text:
„— Furnizorii de servicii medicale, astfel cum sunt definiți la articolul 3 litera (g) din Directiva 2011/24/UE a Parlamentului European și a Consiliului****, cu excepția furnizorilor de servicii cărora nu li se aplică Directiva 2011/24/UE în temeiul articolului 1 alineatul (3) litera (a)
__________
****Directiva 2011/24/UE a Parlamentului European și a Consiliului din 9 martie 2011 privind aplicarea drepturilor pacienților în cadrul asistenței medicale transfrontaliere (JO L 88, 4.4.2011, p. 45, ELI: http://data.europa.eu/eli/dir/2011/24/oj).”; 
la punctul 8, a treia coloană, se adaugă următoarele liniuțe:
„— Furnizorii de portofele europene pentru identitatea digitală, în temeiul articolului 5a alineatul (2) din Regulamentul (UE) nr. 910/2014 
— Furnizorii de portofele europene pentru întreprinderi în temeiul Regulamentului (UE) [...] [JO: a se introduce trimiterea la Regulamentul Parlamentului European și al Consiliului de instituire a portofelelor europene pentru întreprinderi]
— Operatorii de infrastructuri submarine de transmisie a datelor, în cazul în care aceștia nu se încadrează într-un alt tip de entitate”.
În anexa II, punctul 3 se modifică după cum urmează:
0. textul din prima coloană se înlocuiește cu următorul text:
„(3) Fabricarea și producția de substanțe chimice”;
textul din a treia coloană se înlocuiește cu următorul text:
„— Întreprinderile care produc substanțe, astfel cum se menționează la articolul 3 punctul 9 din Regulamentul (CE) nr. 1907/2006 al Parlamentului European și al Consiliului*****, în cazul în care întreprinderea este supusă obligației generale de înregistrare a substanțelor ca atare sau în amestecuri în temeiul articolului 6 din Regulamentul (CE) nr. 1907/2006
— Întreprinderile care desfășoară activități de fabricare de articole, astfel cum sunt definite aceste activități la articolul 3 punctul 3 din Regulamentul (CE) nr. 1907/2006, din substanțe sau amestecuri, în cazul în care întreprinderea este supusă obligației de notificare a substanțelor din articole în temeiul articolului 7 alineatul (2) din Regulamentul (CE) nr. 1907/2006
_________
***** Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1, ELI: http://data.europa.eu/eli/reg/2006/1907/oj).”

